एमएस कॉलेज के मुद्दे पर विधायक सिद्धि कुमारी ने उच्च शिक्षा मंत्री से की मुलाकात
विधानसभासत्र के दौरान विधायक सिद्धि कुमारी ने अनेक मंत्रियों से मिलकर क्षेत्र की समस्याओं से अवगत कराया और उनके निस्तारण का आग्रह किया।
एमएस कॉलेज के मुद्दे पर विधायक ने उच्च शिक्षा मंत्री किरण माहेश्वरी से मुलाकात की। विधायक सिद्धि कुमारी ने बताया कि एमएस कॉलेज में जियोग्राफी, वनस्पति विज्ञान और संगीत विषय में स्नातकोत्तर स्तर की कक्षाएं चालू करवाई जाए। इन विषयों में पीजी शुरू होने से छात्राओं को अन्य महाविद्यालय में नहीं जाना पड़ेगा। वहीं गृहमंत्री गुलाबचंद कटारिया से मुलाकात कर विधायक ने पुलिस लाइन सर्किल निर्माण के लिए पुलिस लाईन की एक हजार वर्ग मीटर जमीन जनहित में दिलवाने का आग्रह किया।
पीडब्ल्यूडी मंत्री युनूस खान से मिलकर मिसिंग लिंक सड़क, नोनपेचेवल सड़कें शीघ्र बनवाने की मांग रखी। वहीं यूडीएच मंत्री चंद्र कृपलानी से मिलकर क्षेत्र की सड़क, नाली और मार्गों की स्थिति से अवगत कराया और सड़क, नाली, पार्कों का सौंदर्यीकरण करवाने का आग्रह किया।
उच्च शिक्षा मंत्री से मिलती हुई विधायक सिद्धी कुमारी।
hin_Deva hin_Deva hin_Deva hin_Deva awa_Deva